ปัญหา: เดิมแจ้งเรื่อง ร้านอาหารนัว เปิดเพลงส่งเสียงดังรบกวน ตั้งแต่เวลา 20.00 น. เป็นต้นไป เป็นประจำทุกวัน รวมถึงต้องการให้ตรวจสอบว่ามีใบอนุญาตประกอบร้านอาหาร แสดงดนตรีสด จำหน่ายสุรา ก่อสร้างร้านอาหารและชำระภาษีร้านหรือไม่ 

อ้างอิงเลขที่รับแจ้ง RK3RM4 เจ้าหน้าที่ตอบกลับมาเมื่อวันที่ 21 พ.ย. 67 แจ้งว่า กรุงเทพมหานครโดยสำนักงานเขตลาดกระบังได้ตรวจสอบเรื่องร้องเรียนดังกล่าวแล้วได้ออกหนังสือแบบตรวจแนะนำให้ควบคุมเสี่ยง ไม่ให้รบกวนผู้พักอาศัยบริเวณใกล้เคียงและได้ประสานหน่วยงานที่เกี่ยวข้องตรวจสอบและดำเนินการในส่วนที่เกี่ยวข้อง ต่อไป

ผู้ร้องแจ้งว่า ร้านดังกล่าวยังมีการเล่นดนตรีสดส่งเสียงดังรบกวนอยู่ และเสียงดังกว่าปกติในวันศุกร์ เสาร์ อาทิตย์ เนื่องจากมีการเล่นดนตรีสดด้วย ปัจจุบันเวลา 00.20 น. ยังส่งเสียงดังอยู่ ซึ่งทางร้านไม่ได้ปฏิบัติตามสิ่งที่เขตแนะนำไปแต่อย่างใด รวมถึงได้รับอนุญาติเปิดบาร์ในพื้นที่ชุมชนจริงหรือไม่ และหากได้รับอนุญาตจะสามารถเปิด-ปิดได้ในเวลาใดบ้าง ทั้งยังต้องการให้ชี้แจงมาตราการในขั้นตอนต่อไปด้วย ขอให้เจ้าหน้าที่ที่เกี่ยวข้องดำเนินการตรวจสอบและแก้ไขอีกครั้ง
ซอย: ทรัพย์ประชา
ถนน: ฉลองกรุง
จุดสังเกต: เข้าซอยดังกล่าวไปสุดซอย
เขต: ลาดกระบัง
#1555